Ilmoitus Intiasta peräisin olevien puuvillan tyyppisten vuodeliinavaatteiden tuontiin sovellettavien polkumyyntitoimenpiteiden välivaiheen osittaisen tarkastelun vireillepanosta

(2002/C 39/05)

Komissio on vastaanottanut neuvoston asetuksen (EY) N:o 384/96(1), sellaisena kuin se on viimeksi muutettuna asetuksella (EY) N:o 2238/2000(2), jäljempänä "perusasetus", 11 artiklan 3 kohdan mukaisen välivaiheen osittaisen tarkastelun suorittamista koskevan pyynnön.

1. Tarkastelua koskeva pyyntö

Pyynnön esitti Committee of the Cotton and Allied Textile Industries of the European Union (Eurocoton), jäljempänä "pyynnön esittäjä", suurinta osaa puuvillan tyyppisten vuodeliinavaatteiden koko yhteisön tuotannosta edustavien tuottajien puolesta.

2. Tuote

Tarkasteltavana tuotteena ovat puhtaista puuvillakuiduista tai tekokuitujen tai pellavan kanssa siten, että pellava ei ole pääasiallinen kuitu, sekoitetuista puuvillakuiduista valmistetut vuodeliinavaatteet valkaistuina, värjättyinä tai painettuina, jäljempänä "tarkasteltavana oleva tuote", jotka nykyisin luokitellaan CN-koodeihin ex 6302 21 00 (Taric-koodit 6302 21 00*81 ), 6302 21 00*89 , ex 6302 22 90 (Taric-koodi 6302 22 90*19 ), ex 6302 31 10 (Taric-koodi 6302 31 10*90 ), ex 6302 31 90 (Taric-koodi 6302 31 90*90 ) ja ex 6302 32 90 (Taric-koodi 6302 32 90*19 ). Mainitut CN-koodit ovat ohjeellisia.

3. Voimassa olevat toimenpiteet

Intiasta peräisin olevien puuvillan tyyppisten vuodeliinavaatteiden tuonnissa vimassa oleva toimenpide on lopullinen polkumyyntitulli, joka otettiin käyttöön neuvoston asetuksella (EY) N:o 2398/97(3), sellaisena kuin se on viimeksi muutettuna asetuksella (EY) N:o 1644/2001(4) jäljempänä "muutosasetus", asetuksella muutettiin tulleja ja otettiin käyttöön tullisuspensio. Suspensio otettiin käyttöön toimenpiteiden uudelleenarvioinnin jälkeen; arvioinnin pohjana olivat tapausta "Euroopan yhteisöt - Intiasta peräisin olevien puuvillan tyyppisten vuodeliinavaatteiden tuonnissa sovellettavat polkumyyntitullit" koskevat Maailman kauppajärjestön (WTO) asettaman paneelin raportti ja muutoksenhakuelimen raportti, jotka järjestön riitojenratkaisuelin on hyväksynyt.

4. Tarkastelun perusteet

Välivaiheen tarkastelua koskeva pyyntö perustuu pyynnön esittäjän toimittamaan näyttöön, jonka mukaan olosuhteet ovat polkumyynnin kannalta merkittävästi muuttuneet.

Polkumyynnin kasvua koskeva väite perustuu laskennallisen normaaliarvon ja tarkasteltavana olevan tuotteen yhteisöön suuntautuneen viennin hintojen vertailuun. Sen perusteella lasketut polkumyyntimarginaalit ovat huomattavasti suuremmat kuin polkumyynti, joka todettiin nykyisiin muutosasetuksessa täsmennettyihin tulleihin johtaneissa aikaisemmissa tutkimuksissa.

5. Menettely polkumyynnin määrittämistä varten

Päätettyään neuvoa-antavan komitean kuulemisen jälkeen, että on olemassa riittävä näyttö välivaiheen osittaisen tarkastelun panemiseksi vireille, komissio panee vireille tarkastelun perusasetuksen 11 artiklan 3 kohdan mukaisesti. Tarkastelun aikana jatketaan polkumyyntitullin suspendointia muutosasetuksen 2 artiklan mukaisesti.

a) Otanta polkumyyntitutkimusta varten

Koska menettelyssä on osallisena useita osapuolia, komissio voi käyttää otantamenetelmää perusasetuksen 17 artiklan mukaisesti.

i) Viejien/tuottajien otos

Kyetäkseen päättämään otannan tarpeellisuudesta ja voidakseen tarvittaessa valita otoksen komissio kehottaa kaikkia viejiä/tuottajia tai niiden edustajia ilmoittautumaan ottamalla yhteyttä komissioon ja toimittamalla yrityksestään tai yrityksistään tämän ilmoituksen 6kohdan b alakohdan i alakohdassa asetetussa määräajassa seuraavat tiedot:

- yrityksen nimi, osoite, sähköpostiosoite, puhelin-, faksi- ja/tai teleksinumerot sekä yhteyshenkilön nimi,

- liikevaihto paikallisena valuuttana ilmaistuna ja tarkasteltavana olevan tuotteen 1 päivän tammikuuta ja 31 päivän joulukuuta 2001 välisenä aikana yhteisöön vietäväksi myyty määrä tonneina,

- jäljennös puuvillatekstiilien vienninedistämisneuvoston (Cotton Textiles Export Promotion Council) antamasta Registration-cum-membership Certificate -todistuksesta,

- liikevaihto paikallisena valuuttana ilmaistuna ja kotimarkkinoilla myytyjen tuotteiden myyntimäärä tonneina 1 päivän tammikuuta ja 31 päivän joulukuuta 2001 väliseltä ajalta.

- sen, aikooko yritys vaatia yksilöllistä polkumyyntimarginaalia,

- kaikkien tarkasteltavana olevan tuotteen tuotantoon ja/tai myyntiin (vienti ja/tai kotimarkkinamyynti) osallistuvien etuyhteydessä olevien yritysten(5) nimet ja tarkka kuvaus niiden toiminnasta,

- kaikki muut asiaa koskevat tiedot, joista voi olla komissiolle hyötyä otoksen valinnassa,

- ilmoitus siitä, hyväksyvätkö yritykset sisällyttämisensä otokseen, jolloin niiden on täytettävä kyselylomake ja hyväksyttävä vastaustensa paikkansapitävyyden tarkistaminen paikalla.

Saadakseen viejiä/tuottajia koskevan otoksen valinnan kannalta tarpeellisina pitämänsä tiedot komissio ottaa lisäksi yhteyttä viejämaan viranomaisiin ja tiedossa mahdollisesti oleviin viejien/tuottajien järjestöihin.

ii) Otoksen lopullinen valinta

Asianomaisten osapuolten on toimitettava otoksen valinnan kannalta merkitykselliset tiedot tämän ilmoituksen 6 kohdan b alakohdan i alakohdassa asetetussa määräajassa.

Komissio aikoo valita otoksen lopullisesti kuultuaan niitä asianomaisia osapuolia, jotka ovat ilmoittaneet haluavansa kuulua otokseen.

Otokseen valittujen yritysten on täytettävä kyselylomake tämän ilmoituksen 6 kohdan b alakohdan ii alakohdassa asetetussa määräajassa, ja niiden on toimittava yhteistyössä tutkimuksessa.

Jos yhteistyö ei ole riittävää, komissio tekee päätelmänsä, perusasetuksen 17 artiklan 4 kohdan ja 18 artiklan mukaisesti, käytettävissä olevien tietojen perusteella.

b) Kyselylomakkeet

Saadakseen tutkimuksensa kannalta välttämättöminä pitämänsä tiedot komissio voi lähettää kyselylomakkeen yhteisön tuotannonalalle ja yhteisön tuottajia edustaville järjestöille, otokseen kuuluville Intiassa toimiville viejille/tuottajille, viejien/tuottajien järjestöille, tuojille, tämän tarkastelun kohteena olevien toimenpiteiden käyttöönottoon johtaneessa tutkimuksessa yhteistyössä toimineille tuojajärjestöille sekä asianomaisen viejämaan viranomaisille.

Intiassa toimivien viejien, jotka perusasetuksen 17 artiklan 3 kohdan ja 9 artiklan 6 kohdan soveltamiseen liittyen vaativat yksilöllistä polkumyyntimarginaalia, olisi pyydettävä kyselylomake tämän ilmoituksen 6 kohdan a alakohdan i alakohdassa asetetussa määräajassa, koska niiden on toimitettava asianmukaisesti täytetty kyselylomake ilmoituksen 6 kohdan a alakodan ii alakohdassa asetetussa yleisessä määräajassa. Kyseisten osapuolten olisi oltava tietoisia siitä, että jos vientiä harjoittaviin tuottajiin sovelletaan otantamenttelyä, komissio voi päättää olla myöntämättä niille yksilöllistä marginaalia, mikäli se olisi kohtuuttoman hankalaa ja estäisi tutkimuksen läpiviemistä kohtuullisessa ajassa.

Kaikkien asianomaisten osapuolten olisi kuitenkin mahdollisimman pian otettava yhteyttä komissioon faksitse saadakseen selville, onko ne mainittu pyynnössä, ja tarvittaessa pyydettävä kyselylomake 6 kohdan a alakohdan i alakohdassa asetetussa määräajassa, koska tämän ilmoituksen 6 kohdan a alakohdan ii alakohdassa asetettua määräaikaa sovelletaan kaikkiin asianomaisiin osapuoliin.

c) Tietojen kerääminen ja osapuolten kuuleminen

Kaikkia asianomaisia osapuolia pyydetään esittämään näkökantansa, toimittamaan myös muita tietoja kuin vastaukset kyselyyn ja estittämään asiaa tukeva näyttö. Tiedot ja asiaa tukeva näyttö on toimitettava komissiolle tämän ilmoituksen 6 kohdan a alakohdan ii alakohdassa asetetussa määräajassa.

Lisäki komissio voi kuulla asianomaisia osapuolia, jos ne sitä pyytävät ja osoittavat, että niiden kuulemiseen on olemassa erityisiä syitä. Tämä pyyntö on esitettävä tämän ilmoituksen 6 kohdan a alakohdan iii alakohdassa asetetussa määräajassa.

6. Määräajat

a) Yleiset määräajat

i) Kyselylomakkeen pyytäminen

Kaikkien asianomaisten osapuolten, jotka eivät toimineet yhteistyössä tämän tarkastelun kohteena oleviin toimenpiteisiin johtaneessa tutkimuksessa, olisi pyydettävä kyselylomake mahdollisimman pian ja viimeistään 15 päivän kuluttua tämän ilmoituksen julkaisemisesta Euroopan yhteisöjen virallisessa lehdessä.

ii) Osapuolten ilmoittautuminen, kyselylomakkeiden palauttaminen ja mahdollisten muiden tietojen toimittaminen

Jotta asianomaisten osapuolten huomautukset voitaisiin ottaa tutkimuksessa huomioon, niiden on ilmoittauduttava ottamalla yhteyttä komissioon, esitettävä näkökantansa ja toimitettava vastaukset kyselyyn ja muut mahdolliset tiedot 40 päivän kuluessa tämän ilmoituksen julkaisemisesta Euroopan yhteisöjen virallisessa lehdessä, ellei toisin ilmoiteta. Huomiota kiinnitetään siihen, että useimpien perusasetuksessa säädettyjen menettelyllisten oikeuksien käyttö edellyttää asianomaisen osapuolen ilmoittautumista edellä mainitussa määräajassa.

Otokseen valittujen yritysten on toimitettava vastaukset kyselyyn tämän ilmoituksen 6 kohdan b alakohdan ii alakohdassa asetetussa määräajassa.

iii) Osapuolten kuuleminen

Kaikki asianomaiset osapuolet voivat myös pyytää samassa 40 päivän määräajassa, että komissio kuulee niitä.

b) Otantaa koskeva erityinen määräaika

i) Kaikki otoksenvalinnan kannalta tärkeät tiedot on toimitettava komissiolle 15 päivän kuluessa tämän ilmoituksen julkaisemisesta Euroopan yhteisöjen virallisessa lehdessä, koska komissio aikoo kuulla niitä asianomaisia osapuolia, jotka ovat ilmoittaneet haluavansa kuulua otokseen, 21 päivän kuluessa tämän ilmoituksen julkaisemisesta Euroopan yhteisöjen virallisessa lehdessä.

ii) Otokseen valittujen osapuolten kyselyvastausten on oltava komissiolla 37 päivän kuluessa siitä, kun osapuolten sisällyttämisestä otokseen on ilmoitettu.

7. Kirjalliset huomautukset, vastaukset kyselylomakkeisiin ja kirjeenvaihto

Kaikki asianomaisten osapuolten näkökannat ja pyynnöt on esitettävä kirjallisina (ei sähköisessä muodossa, ellei toisin ilmoiteta), ja niissä on ilmoitettava asianomaisen osapuolen nimi, osoite, sähköpostiosoite, puhelin-, faksi- ja/tai teleksinumero.

Komission osoite: Euroopan komissio Kauppapolitiikan pääosasto

Linjat B ja C

TERV 0/13

B - 1049 Bruxelles/Brussel Faksi (32-2) 295 65 05 Teleksi: COMEU B 21877.

8. Yhteistyöstä kieltäytyminen

Jos asianomainen osapuoli kieltaytyy antamasta tai ei muusta syystä toimita tarvittavia tietoja määräajassa tai jos se huomattavasti vaikeuttaa tutkimuksia, päätelmät, jotka voivat olla myönteisiä tai kielteisiä, voidaan tehdä perusasetuksen 18 artiklan mukaisesti käytettävissä olevien tietojen perusteella.

Jos todetaan, että asianomainen osapuoli on toimittanut virheellisiä tai harhaanjohtavia tietoja, näitä tietoja ei oteta huomioon vaan niiden sijasta päätelmät tehdään muiden käytettävissä olevien tietojen perusteella.

(1) EYVL L 56, 6.3.1996, s. 1.

(2) EYVL L 257, 11.10.2000, s. 2.

(3) EYVL L 332, 4.12.1997, s. 1.

(4) EYVL L 219, 14.8.2001, s. 1.

(5) Etuyhteydessä olevan yrityksen käsitettä selvitetään yhteisön tullikoodeksin soveltamissäännöksistä annetun komission asetuksen (ETY) N:o 2454/93 (EYVL L 253, 11.10.1993, s. 1).